open-index/open-wikipedia-markdown huggingface dataset:
Folke Rogard

** Folkė Rogardas ** (1899 m. liepos 6 d. Stokholme – 1973 m. birželio 11 d. ten pat) buvo švedų šachmatininkas, pasaulio šachmatų federacijos (FIDE) viceprezidentas (1947–1949 m.) ir prezidentas (1949–1970 m.), teisininkas, šachmatų organizatorius. Be to, jis buvo Švedijos šachmatų federacijos pirmininkas (1947–1964 m.), Šiaurės šalių šachmatų federacijos prezidentas (1947–1949 m.) ir (1957–1959 m.) ir tarptautinis šachmatų arbitras (nuo 1951 m.).

## Biografija

### Šachmatai
Apie jo, kaip šachmatininko, žaidimo pajėgumą sunku spręsti, nes beveik nėra išlikusių jo žaistų partijų.

### FIDE Prezidentas
F. Rogardas nemažai padarė stiprindamas FIDE autoritetą tarptautiniame sporte, tobulindamas pasaulio čempionato vykdymo tvarką ir šachmatų varžybų taisykles. Buvo įvestas didmeistrio titulas ir pradėtas šio titulo suteikimas pagal šachmatų varžybose pasiektus rezultatus. XX a. 7-ojo dešimtmečio pradžioje pasaulio čempionate buvo atsisakyta mačų revanšų. Šachmatų visuomenėje F. Rogardas buvo gerbiamas dėl savo neutralumo, siekimo populiarinti šachmatų žaidimą ir noro duoti kiek galima daugiau naudos šachmatų sportui.

### Privatus gyvenimas
Buvo keturis kartus vedęs. Pirmoji santuoka (1921–1934 m.) su Greta Santeson (1898–1999). Iš šios santuokos 1923 m. gimė duktė Monika. Antrosios vedybos su rūbų dizainere Gueye Rolf (1902–1973) tęsėsi iki 1944 m. Trečioji santuoka (1944–1949 m.) su aktore Viveka Lindfors (1920–1995). Iš šios santuokos 1944 m. gimė duktė Lena. Paskutinės vedybos – 1965 m. su Ela Johansson (1920–2006) F. Rogardas pagal profesiją buvo teisininkas.

## Šaltiniai

## Nuorodos
* Edvardo Vinterio šachmatų tyrimai (anglų k.)
Barrett M82

**Barrett M82** – stambaus kalibro snaiperinis šautuvas.

## Istorija
Barrett M82 1982 m. sukūrė amerikiečių konstruktorius Ronnie Barrett. 1986 m. įkūręs įmonę „Barrett Firearms Company“, jis pradėjo šio ginklo modifikuotos versijos 82 gamybą. Pirmosios komercinės sėkmės Barrett M82 gamintojai sulaukė 1989 m., kai šių šautuvų užsisakė Švedijos ginkluotosios pajėgos. Tačiau didžiausio pripažinimo sulaukta 1990–1991 m., kai JAV armijos Jūrų pėstininkų korpusas, vėliau ir kitos šios šalies kariuomenės rūšys, besiruošdamos karui Persijos įlankos regione, įsigijo kelis šimtus šautuvų Barrett M82. Šiam ginklui suteikta abreviatūra SASR – (*Special Applications Scoped Rifle* 'Specialios paskirties šautuvas su optiniu taikikliu'). Šiuo metu šis ginklas naudojamas daugelyje pasaulio kariuomenių.

## Apibūdinimas
Barrett M82 užtaisomas 12,7 mm sunkiojo kulkosvaidžio šoviniu. Automatika veikia vamzdžio trumpos eigos principu, šaudo pavieniais šūviais. Ginklas turi atramines kojeles. Be optinio taikiklio, yra ir paprastas mechaninis. Ginklą galima tvirtinti ant karinės technikos (visureigių, šarvuočių ir pan.).

## Paskirtis
Naikinti ir gadinti priešo techniką (automobilius, ryšio priemones, radarus, stovinčius lėktuvus bei sraigtasparnius ir pan.). Kita labai svarbi šio ginklo paskirtis – per saugų atstumą naikinti pavojingus sprogmenis. Taip pat šis ginklas gali būti naudojamas gyviems taikiniams naikinti.

## Modifikacijos
* M82A1
* M82A1A
* M82A1M
* M82A2
* M82A3
* M107
* M107A1
* M107CQ

## Charakteristikos
* **Kalibras:** 12, 7 mm
* **Šovinys:** 12, 7 x 99 mm NATO
* **Ilgis:** 1448 mm
* **Vamzdžio ilgis:** 737 mm
* **Svoris (neužtaisyto):** 14 kg
* **Dėtuvė:** 10 šov.
* **Pradinis kulkos greitis:** 853 m/s
* **Didžiausias šūvio nuotolis:** 2000 m
Skrebutis

**Skrebutis** – duonos riekė, kuri buvo švitinama arba kitokiu būdu apdorojama šilumos iki išdžiūvimo. Populiarus duonos paruošimo būdas Vakarietiškose virtuvėse, ypač britų ir amerikiečių virtuvėse. Tradicinis pusryčių maistas. Dažniausiai valgomas su sviestu, kreminiu sūriu, uogiene ar kitais užtepais. Šiais laikais dažniausiai naudojamas skrebučių paruošimo būdas yra naudojant elektrinį skrudintuvą. Taip pat galimi gamybos būdai yra kepimas ant grotelių, kepimas orkaitėje, kepimas virš atviros ugnies.

Skrebučiai gali turėti didelę akrilamido koncentraciją, kuris laikomas žalingu žmogaus organizmui.
Artos kalnai

**Artos kalnai** – kalnagūbris Džibutyje, šalia pietinės Tadžuros įlankos pakrantės, Artos regione, 35 km į vakarus nuo Džibučio miesto. Vidutinis aukštis – 700 m, didžiausias – 755 m. Apaugę skurdžia pusdykumių augmenija, apgyvendinti somalių (isų). Kalnuose įsikūręs Artos miestas.

Artos kalnai pasižymi vėsesniu nei likusi šalies dalis klimatu. Viršūnėse temperatūra žiemos naktimis nukrenta iki 10 °C, nors vidutinė temperatūra yra 20–25 °C.
Sara Tavares

**Sara Aleksandra Lima Tavareš** (; 1978 m. vasario 1 d. – 2023 m. lapkričio 19 d.) – portugalų dainininkė, kompozitorė, gitaristė ir būgnininkė. Jos tėvai buvo kilę iš Žaliojo Kyšulio, tačiau atlikėja gimė ir užaugo Portugalijoje.

Būdama penkiolikos, Sara laimėjo du svarbiausius Portugalijos muzikos konkursus ir užėmė pirmąją vietą šalies nacionaliniame finale į „Eurovizijos“ konkursą. 1994 m. balandžio 30 d. Dubline vykusiame konkurse atstovavo Portugalijai su daina „Chamar a Música“ ir užėmė aštuntą vietą. Po dalyvavimo šalyje tapo nacionaline įžymybe ir išleido debiutinį albumą „Chamar a Música“.

## Diskografija
* 1994: *Chamar a Música*
* 1996: *Sara Tavares & Shout*
* 1999: *Mi Ma Bô*
* 2006: *Balancê*
* 2008: *Alive! in Lisboa*
* 2009: *Xinti*

## Šaltiniai

## Nuorodos

* Oficiali svetainė

|-
Didžioji Bara

**Didžioji Bara** () – dykuma Džibutyje, Artos, Dikilio ir Ali Sabiho regionuose. Driekiasi ~500 m aukščio plynaukštėje, nors vietomis aukštis siekia 800 m. Toliau šiaurėje plyti Mažoji Bara.

Dykumoje gyvena somalių (isų) klajokliai, čia pratybas atlieka JAV armija.
Gruzdinimas

**Gruzdinimas** arba **virimas riebaluose** – maisto paruošimo būdas, kurio metu maistas nardinamas į didelį kiekį riebalų. Pasižymi itin greitu maisto paruošimo procesu dėl didelio karščio, kurio reikia aliejui ar taukams įšildyti. Dažniausiai gaminamas 175–190 °C temperatūroje. Gruzdinimas reikalauja įgūdžių, jog maistas būtu pagamintas tinkamai ir neprisigėręs riebalų. Populiarus būdas maistui ruošti Tolimųjų Rytų virtuvėje ir Vakarietiškoje virtuvėje. Ypač populiarus metodas greito maisto industrijoje.
Kepimas

**Kepimas** – maisto paruošimo būdas, kuomet maistas yra apkepamas sąlyginai nedideliame kiekyje aliejaus ar kituose riebaluose. Tokia maisto paruošimo technika kilo iš Senojo Egipto karalystės, maždaug 2500 m. pr. m. e. Vienas populiariausių maisto apdorojimo būdų, naudojamas viso Pasaulio virtuvėse.

Dažniausiai įprasta kepti įkaitintų riebalų keptuvėje, tačiau galima kepti ir be riebalų orkaitėje, krosnyje ar kepimo kameroje. Įprastai kepama mėsa, žuvis, duonos, pyrago gaminiai. Kepant produktus, juose atsiranda naujų medžiagų, kepiniams suteikiančių kitų skonių ir kvapų.

## Taip pat skaitytike
* Gruzdinimas
* Greitas kepimas
* Kepimas ant grotelių

## Šaltiniai
Prancūziškas skrebutis

**Prancūziškas skrebutis** ( 'prarastoji duona') – vakarietiškos virtuvės pusryčių patiekalas, užkandis, gaminamas iš plaktuose kiaušiniuose mirkytos ir riebaluose apkeptos duonos.

Prancūziški skrebučiai pavadinti „prarastoji duona“, dėl to, kad paprastai buvo gaminami iš pasenusios duonos. Jie dar vadinami ir „auksine duona“, nes apkepus įgauna auksinę spalvą.

Gali būti valgomas kaip pagrindinis patiekalas. Tuomet, prieš apkepant, skrebutis apvoliojamas kiaušinių ir pieno mišinyje.

Gali būti patiekiami kaip pikantiškas užkandis. Skrebutis pabarstomas druska ir valgomas su įvairiais padažais arba majonezu.

Jei patiektas kaip desertas, skrebutis patepamas sviestu ir apibarstomas cukrumi, cinamonu ar vanile, užpilamas sirupu, uogiene. Tinka prie arbatos, kavos, kakavos.

Šis patiekalas buvo gerai žinomas viduramžių Europoje. Pirmosios prancūziško skrebučio užuominos randamos IV–V a. šaltiniuose. Originaliai duona buvo mirkoma piene ir tik vėliau pradėti naudoti kiaušiniai. Gamintas visoje Vakarų, Pietų ir Šiaurės Europoje. Vėliau paplito ir prancūzakalbėse Kanados vietovėse.
Kepimas ant grotelių

**Kepimas ant grotelių** – maisto paruošimo būdas, kuomet sausas (neaplietas riebalais) kepamas ant grotelių virš ar po atvira ugnimi. Pasižymi dideliu šilumos kiekiu, tenkančiu ruošiamam maistui ir palyginus greita maisto gamyba. Maistas apdorojamas 260 °C ar aukštesnėje temperatūroje. Dažniausiai naudojamas mėsos ir žuvies patiekalams gaminti. Populiarus gamybos būdas Japonijoje, JAV, Didžiojoje Britanijoje, Vokietijoje, Pietų Amerikoje.
Vazgaikiemio hipodromas

**Vazgaikiemio hipodromas** – sportinis hipodromas Vazgaikiemyje. Tarptautinius standartus atitinkantis žirgų sporto stadionas. Jame vyksta pasaulio konkūrinio jojimo taurės etapai.

Įvairiems renginiams gali talpinti iki 5000 žmonių. Jojimo varžybų metu erdvę sudaro 1800 vietų žiūrovų tribūna, VIP ložė. Įrengtos salės seminarams (nuo 50 iki 350 žmonių), lauko pramogų erdvė, Raitelių klubas, parkavimo aikštelės automobiliams. Šalia yra tvenkinys. Netoli Vazgaikiemio jodinėjimo maniežas.
Barnstaplis

**Barnstaplis** () – miestas Jungtinėje Karalystėje, Anglijos pietvakariuose, Kornvalio pusiasalio šiaurėje, Devone, prie Barnstaplio įlankos (Bristolio įlankos dalis) ir To (*Taw*) upės žiočių, 55 km į šiaurės vakarus nuo Ekseterio. Keliai į Ekseterį, Tivertoną, Ilfrakombą, geležinkelis į Ekseterį. Tekstilės (vilnos), keramikos, medžio apdirbimo pramonė. Dailieji amatai (nėrinių gamyba). Turizmas. Yra XIII a. Šv. Petro bažnyčia, XIV a. Šv. Onos koplyčia, XIX a. Šv. Trejybės katalikų bažnyčia, buvusios Barnstaplio pilies piliakalnis.

## Istorija

Barnstaplis susikūrė XI a. pastačius pilį (buvo feodalinės baronijos sostinė). XII a. pr. miestas apjuostas siena. XV a. per To upę pastatytas akmeninis tiltas (paplatintas 1796 ir 1962 m.). Miesto teisės suteiktos 1557 m. Viduramžiais buvo svarbus vilnos prekybos centras.

## Galerija

File:Overlooking_Barnstaple_town_centre._-_geograph.org.uk_-_1364292.jpg|Miesto panorama
File:Barnstaple Castle 2018.jpg|Piliakalnis
File:Barnstaple_(Devon,_UK),_Long_Bridge_--_2013_--_3.jpg|Tiltas per To upę


## Šaltiniai
Farneso Baras

**Farneso Baras** () – miestas Jungtinėje Karalystėje, Anglijos šiaurės vakaruose, Kambrijos grafystėje, Farneso pusiasalyje, prie Airijos jūros (Morkamo įlankos). Miestui priklauso priešais esanti Volnio (*Walney*) sala. Plentas į Alverstoną, geležinkeliai į Karlailą, Lankasterį. Karinių laivų (daugiausia povandeninių) statyba ir remontas, juodoji metalurgija, metalo apdirbimas, dyzelinių variklių gamyba, tekstilės, popieriaus pramonė. Farneso Bare yra XII a. cisteriečių abatijos griuvėsiai, XII a. Pylo pilies liekanos, rotušė, Šv. Jurgio, Šv. Marijos, Šv. Juozapo bažnyčios, parkas. Netoliese prasideda Ežerų kraštas.

## Istorija

Farneso Baras pradėjo kurtis XII a. įkūrus abatiją.


File:Furness_Abbey_-_detail_2.jpg|Farneso abatija
File:Steamer_Street,_Barrow.jpg|Plytiniai namai darbininkams
File:St_James's_Church,_Barrow.jpg|Šv. Juozapo bažnyčia


## Šaltiniai
Nicola Rizzoli

**Nicola Rizzoli** (g. 1971 m. spalio 5 d.) – tarptautinės FIFA kategorijos futbolo teisėjas iš Italijos. Nuo 2002 m. teisėjauja Italijos Serie A lygoje. 2007 m. FIFA teisėjas. 2007 m. rugpjūčio mėn. teisėjavo UEFA Čempionų lygos atrankos rungtynėse. 2008 m. spalio 1 d. teisėjavo Čempionų lygos grupių etapo rungtynėse, 2–0 Sporting CP laimėjus prieš FC Basel. Pagal profesiją – architektas.

2013 m. kovo mėn. FIFA išrinko Rizzoli iš 52-ų teisėjų, kurie teisėjaus 2014 m. FIFA pasaulio futbolo čempionate Brazilijoje, sąrašo. Rizzoli teisėjavo grupių etapo rungtynėse tarp Ispanijos ir Nyderlandų, Nigerijos ir Argentinos, ketvirtfinalyje tarp Argentinos ir Belgijos bei finale tarp Vokietijos ir Argentinos.

## Šaltiniai

## Nuorodos
* Profilis WorldReferee.com svetainėje
Tekstinis žaidimas

**Tekstinis žaidimas** – kompiuterinis žaidimas, kuris naudoja tekstinius simbolius vietoje bitmap ar vektorinės grafikos.

Paprastai tekstinius žaidimus sukurti yra lengviau negu žaidimus su grafika, jiems reikia mažesnės duomenų apdorojimo galios, todėl tokie žaidimai buvo plačiai paplitę XX a. 8–10 dešimtmečiuose, bet tebėra naudojami ir šiandieną.

Tuo tarpu dauguma ankstyvųjų kompiuterinių žaidimų (tokių kaip „Adventure“, „Zork“) rėmėsi kalbos sintakse dėl komandinėmis eilutėmis valdomos, teletaipo-terminalo pagrindinės įrangos komplekto aplinkos, kurioje jie buvo kuriami, frazė *tekstinis žaidimas* naudojama ne naudotojo įvesčiai (paprastai vykdomai klaviatūra), bet veikiau tik fiksuoto pločio simbolių rodymo režimo naudojimui nusakyti. Toks tekstinių simbolių režimas plačiai naudotas nuotykių ir roguelike žaidimuose.

## Taip pat skaitykite
* MUD
* Roguelike
* Tekstinė naudotojo sąsaja
Pelagornis

**Pelagornis** – buvusi plačiai paplitusi priešistorinių pseudodantuočių *(Pelagornithidae)* šeimos vandens paukščių gentis, dabar iškasami tik fosilijose, priskirti išnykusių *[[Odontopterygiformes]]* paukščių būriui.

## Paplitimas
Jų fosilijos aptiktos Šiaurės ir Pietų Amerikos žemynuose, Europoje, Australijoje, Okeanijoje, Afrikoje. Pelagronis genties paukščių fosilijos aptinkamos iš Paleogeno periodo pabaigos (Oligoceno epochos) iki Neogeno periodo (Plioceno epochoje), arba iš prieš 28 - 2,5 milijonus metų. 
Iki šiol mokslininkams nėra aišku, kodėl išnyko šios genties paukščiai. Yra tik spėliojimai, kad dėl klimato pasikeitimo, kuris įtakojo virš jūrų vėjo greitį, mėgstamiausio maisto išteklių sumažėjimas arba abu šie faktoriai.

## Apibūdinimas
Tai didžiuliai vandens paukščiai. Anksčiau buvo manoma, kad jie artimi pelikanams (*Pelecanus*), albatrosiniams (*Diomedeidae*) arba gandriniams (*Ciconiidae*), bet naujausių tyrinėjimų išvadomis linkstama manyti, kad artimiausi buvo antiniams (*Anatidae*) paukščiams. Jų ilgo snapo šonų forma apgaulingai primena dantis, nors tai snapo pakraščių kaulinės išaugos ir patys paukščiai bedančiai. Šios snapo kraštuose esančios nelygios išaugos, padėdavo vandenyje sugriebti slidų grobį. Šiai genčiai priskiriamų Pelagornis sandersi paukščių sparnugaliai siekė 6,4 m, nors galimai ir daugiau – iki 7,4 m ir svėrė iki 40 kg, tai buvo didžiausi Žemėje skraidantys paukščiai. Pagal išskėstų sparnų ilgį, jie prilygo stambiausiems Žemėje skraidžiusiems, seniai išnykusiems plėšriųjų paukščių kategorijai priskiriamiems didingiesiems argentaviams (*Argentavis magnificens*).

## Rūšys
Pelagornis gentyje iš fosilijų nustatytos keturios ir visos išnykę rūšys:
#***[[Pelagornis chilensis]]*** Mayr & Rubilar, 2010 
#***[[Pelagornis mauretanicus]]*** Mourer-Chauviré & Geraads, 2008
#***[[Pelagornis miocaenus]]*** Lartet, 1857
#***[[Pelagornis sandersi]]*** Ksepka, 2014 

## Pavadinimas
Senovės graikų kalba genties pavadinimas *Pelargonis* reiškia – *„atvirų jūrų paukštis“*.

## Nuorodos
* sci-news.com / Pelagornis sandersi: Paleontologist Discovers Largest-Ever Flying Bird, Published: 8 July 2014.
* sciencemag.org / Ancient bird had wingspan longer than a stretch limousine, Published: 7 July 2014.
* pnas.org / Flight performance of the largest volant bird , Online publication date: 13 June 2014.
* nationalgeographic.com / Truth of the Pelagornis Pseudotooth, Published: 25 November 2013.
* plosone.org / Structure and Growth Pattern of Pseudoteeth in Pelagornis mauretanicus (Aves, Odontopterygiformes, Pelagornithidae), Published: November 14, 2013.
* sciencedaily.com / Fossil of giant bony-toothed bird from chile sets wingspan record, Published: 19 September 2010.
* nationalgeographic.com / Pictures: Giant Fossil Bird Found With Spiky "Teeth", Published: September 15, 2010.
* senckenberg.de / G.Mayr et D.Rubilar-Rogers. Osteology of a new giant bony-toothed bird from the Miocene of Chile, with a revision of the taxonomy of Neogene Pelagornithidae. Journal of Vertebrate Paleontology, 2010 Online publication date: 15 September 2010.
Užduotis (kompiuteriniai žaidimai)

**Užduotis**, *kvestas* () kompiuteriniuose vaidmenų žaidimuose, įskaitant daugelio žaidėjų interneto žaidimus vaidmenimis (MMORPG) ir jų pirmtakus MUD, yra tam tikra užduotis, kurią žaidėjo valdomas veikėjas arba grupė tokių veikėjų gali įvykdyti, norėdami už tai gauti atlygį. Atlygis už įvykdytą užduotį gali būti veikėjo patirties (kuri naudojama naujiems įgūdžiams ir sugebėjimams išmokti) kiekio padidėjimas, grobis arba lobis, žaidimo valiuta, pvz., auksiniai, prieiga prie naujų žaidimo pasaulio vietovių arba visų šių išvardintų dalykų kombinacija.

Užduotys paprastai grupuojamos į šias keturias kategorijas: nužudymo užduotys, rinkimo užduotys, pristatymo užduotys ir palydos užduotys. Tačiau užduotis gali apimti ir daugiau negu vieną misiją, pvz., gali reikėti ką nors surinkti ir paskiau tai kur nors nugabenti. Užduotys gali būti susietos viena su kita, tokiu būdu sudarant užduočių sekas arba grandines. Užduotys naudojamos su tikslu žaidėjui suteikti tolimesnę informaciją apie vyksmo vietą. Tokia technika taip pat naudojama žaidimo istorijos ar siužeto plėtojimui.

Dauguma užduočių įvardijamos *šalutinėmis užduotimis*. Tokios užduotys yra specifinės, paprastai nedaug ar visiškai nesusijusios su pagrindine siužeto linija ir dažniausiai nėra būtinos norint užbaigti žaidimą.

## Šaltiniai
Ašfordas

**Ašfordas** () – miestas Jungtinėje Karalystėje, pietryčių Anglijoje, Kento grafystėje, 98 km į pietryčius nuo Londono, prie Sturo upės. Pro miestą eina Londono-Doverio plentas, yra geležinkelių mazgas. Lokomotyvų, žemės ūkio padargų, statybinių medžiagų gamyba, maisto (alaus) pramonė. Yra „Ashford Designer Outlet“ prekybos centras. Yra XIII a. Šv. Marijos bažnyčia, Šv. Jurgio aikštė (su I pasaulinio karo tanku), parkas.

## Istorija

Gyvenvietę 893 m. saksų karaliaus žemėse įkūrė nuo vikingų antpuolių bėgę gyventojai. Miesto pavadinimas anglų kalba reiškia „uosių brasta“, nors 1086 m. „Paskutiniojo teismo knygoje“ dar minimas saksišku pavadinimu *Essetesford*. 1243 m. Ašfordui leista rengti gyvulių turgus. XIII–XIV a. buvo keramikos amatų centru. 1616 m. čia gimė žymus anglų matematikas Džonas Volisas. Dėl savo transporto mazgo reikšmės, Ašfordas buvo intensyviai bombarduojamas per I pasaulinį karą.

## Šaltiniai
Ėjimų strategija

**Ėjimų strategija** (, sutrump. **TBS**) – strateginis žaidimas (paprastai koks nors karo žaidimas, ypač strateginio lygmens karo žaidimas), kurį žaidėjai žaidžia paeiliui. Šis žanras skiriasi nuo realaus laiko strategijos, kur visi žaidėjai žaidžia vienu metu.

Šachmatai plačiai laikomi pagrindiniu ėjimais pagrįstų strategijų žaidimu ir yra vieni seniausių ir konkurencingiausių tokio pobūdžio žaidimų.

## Aprašymas
Tokio tipo žaidimuose žaidėjai turi įvykdyti savo užduotis naudodamiesi tik jiems skirtomis kovinėmis pajėgomis ir dažniausiai realistiška (arba bent jau įtikinama) karinės taktikos ir operacijų reprezentacija. Taktiniai žaidimai vaidmenimis taip pat yra šio žanro dalis.

## Pavyzdžiai
Petras Vėžys

**Petras Vėžys** (g. 1930 m. spalio 18 d. Velykiuose, Panevėžio raj.) – Lietuvos inžinierius mechanikas, technikos mokslų daktaras.

## Biografija
Gimė Velykių kaime, Panevėžio rajone, valstybės tarnautojo šeimoje. Mokėsi Panevėžio II-oje suaugusiųjų gimnazijoje. 1958 m. baigė Lietuvos Žemės ūkio akademiją. 1970 m. apgynė disertaciją „Presuoto šieno džiovinimo proceso ir technologijos tyrimas Lietuvos TSR klimatinėmis sąlygomis“. 1985 m. suteiktas docento vardas. Profesinę kvalifikaciją kėlė Vokietijoje.

1958 m. pradėjo eiti jaunesniojo mokslinio bendradarbio pareigas Raudondvaryje, Lietuvos Žemės ūkio mechanizacijos ir elektrifikacijos institute. 1960–1965 m. – direktoriaus pavaduotojas gamybai. 1965–1980 m. dirbo instituto Džiovinimo sektoriuje. 1972 m. – vyr. mokslinis bendradarbis. 1980–1991 m. dėstė Veterinarijos akademijoje.

4 išradimų autorius. Publikavo daugiau nei 100 mokslinių straipsnių žemės ūkio specifika Lietuvos bei užsienio spaudoje, skaitė pranešimus Maskvoje, Rygoje, Charkove, Minske ir kt. Yra kelių mokslinių monografijų bendraautoris. Jo darbai išversti į latvių, rusų kalbas. 1972 m. paskirta Lietuvos TSR valstybinė premija.

1962 m. vieno pirmųjų Lietuvoje kotedžinio tipo namų projekto Raudondvaryje autorius.

## Bibliografija
* Šieno paruošimo darbų mechanizavimas, su kitais, 1970 m.
* Žemės ūkio produktų džiovinimas ir laikymas, su kitais, 1980 m.

## Šaltiniai
Maria Wojciechowska

**Marija Kiersnovska-Voicechovska** (1869 m. gruodžio 15 d. Giedraičiuose, Rusijos imperija – 1959 m. rugsėjo 14 d., Varšuvoje, Lenkijos Liaudies Respublika) – dvarininkė, Lenkijos prezidento Stanisław Wojciechowski žmona, pirmoji Lenkijos dama 1922-1926 metais.

## Biografija

Gimė 1869 m. gruodžio 15 d. Giedraičiuose, kilmingoje Antano Kiersnovskio ir Marijos Išoraitės šeimoje. Senelis Jonas Kiersnovskis už dalyvavimą 1831 m. sukilime buvo ištremtas į Sibirą, motinos brolis kunigas Stanislovas Išora už agitaciją dalyvauti 1863 m. sukilime buvo sušaudytas Lukiškių aikštėje.

Baigė Marijonų mokyklą Vilniuje, nuo mokyklos laikų palaikė artimus ryšius su Juzefu Pilsudskiu. Priklausė Lenkijos socialistų partijai ir dalyvavo konspiracinėje veikloje, kur susipažino su būsimu vyru ir pabėgę nuo carizmo represijų į Jungtinę Karalystę susituokė 1899 m. gruodžio 2 d. Londone. 1922 m. S. Wojciechowski tapus Lenkijos prezidentu ji tapo pirmąja šalies dama. Sūnus Edmund Wojciechowski (1903-1941) buvo advokatas nužudytas Aušvice ir dukra dailininkė Zofia Wojciechowska-Grabska (1905-1992). Mirė 1959 m. rugsėjo 14 d., Varšuvoje, palaidota Povonzkų kapinėse.


Vaizdas:Stanisław Wojciechowski grób.JPG|Voicechovskių šeimos kapas Varšuvoje


## Literatūra

* Stanisław Wojciechowski, Moje wspomnienia, t. I., Lwów 1938.
* Zdzisław Pawluczuk, Konspirator i Prezydent. Rzecz o Stanisławie Wojciechowskim, Lublin: Globus, 1993.
* Kamil Janicki, Pierwsze Damy II Rzeczpospolitej. Prawdziwe historie, Kraków: Znak, 2012
Strateginis žaidimas

**Strateginis žaidimas** – žaidimas (pvz., kompiuterinis arba stalo žaidimas), kuriame žaidėjų nepriverstiniai, o dažnai ir savarankiški sprendimų priėmimo įgūdžiai turi didelę reikšmę žaidimo baigčiai. Beveik visi strateginiai žaidimai iš žaidėjo reikalauja turėti scheminio vidinių sprendimų priėmimo mąstymo ir papratai labai aukštų situacijos įsisavinimo įgūdžių.

Strateginis žaidimas kartais įvardijamas **taktiniu žaidimu**. Tačiau taktinis žaidimas yra toks žaidimas, kuriame žaidėjas privalo priimti situacinius sprendimus, norėdamas įgauti didelį pranašumą. Tai labiau būdinga žaidimams, pasižymintiems didesne atsitiktinių atvejų įvairove, kuriuose tolimesni veiksmai dėl atsitiktinių įvykių taip pat iš dalies turėtų būti iki galo išnagrinėti.

Terminas *[[strategija]]* kilęs iš graikų kalbos (*στρατηγια* arba *strategia*) ir reiškia 'karo meną, vadovavimą'. Nuo *[[taktika|taktikos]]* strategija skiriasi tuo, kad ji nurodo bendrą dalykų planą, o taktika nusako tokių dalykų organizavimą ir vykdymą.

Tokiame žaidime labai svarbu turėti ilgalaikį veiksmų planą. Strateginiuose žaidimuose retai kada pasitaiko atsitiktinumų. Strateginiai žaidimai, be kita ko, yra žaidimų teorijos tyrimų objektas; ji taikoma matematikoje ir ekonomikoje. Kaip priešingybė klasikinei sprendimų teorijai, žaidimų teorija apibūdina situaciją, kurioje individo sėkmė priklauso ne tik nuo jo paties veiksmų, bet ir nuo kitų asmenų veiksmų (tarpusavyje susijusių sprendimų situacija).

## Taip pat skaitykite
* Kompiuterinis strateginis žaidimas
* Taktinis žaidimas
* Karo žaidimas

## Literatūra
* Alexander Mehlmann: *Strategische Spiele für Einsteiger – Eine verspielt-formale Einführung in Methoden, Modelle und Anwendungen der Spieltheorie*. (Reihe: Mathematik für Einsteiger). Vieweg + Teubner, 2007, ISBN 978-3-8348-0174-6.
Kušitų kalbos

**Kušitų kalbos** – afroazinių kalbų šeimos atšaka. Jomis kalbama Rytų Afrikoje. Didžiausios šiuolaikinės kušitų kalbos yra oromų kalba, somalių kalba ir sidamų kalba. Kalboms pavadinimas duotas pagal Biblijos personažą Kušą, kuris buvo laikomas šių tautų protėviu. Iš pusšimčio priskaičiuojamų kalbų, tik viena kalba – somalių – turi valstybinės kalbos statusą.

## Klasifikacija
Kušitų kalbų klasifikacija nėra nusistovėjusi ir labai varijuoja priklausomai nuo mokslininko. Šiuo metu yra išskiriamos trys pagrindinės kušitų kalbų grupės, bet kušitų kalboms neretai linkstama priskirti ir kitas artimesnes kalbas, kurių kilmė nėra iki galo aiški.

* Centrinės kušitų kalbos (arba agau kalbos) – jomis kalbama dab. Etiopijos ir Eritrėjos teritorijoje, etninės grupės, vadinamos agau. Šiai grupei priklauso aungi kalba, blin kalba, chamtanga kalba, kimantų kalba;
* Rytų kušitų aukštumų kalbos – jomis kalbama pietinėje Etiopijoje. Šiai grupei priklauso burdžių kalba, sidamų kalba, gedeo kalba, hadijų kalba, libidų kalba, kambatų kalba, alabų kalba ir kitos.
* Rytų kušitų žemumų kalbos – jomis kalbama Somalyje, rytų Etiopijoje, Džibutyje ir Eritrėjoje. Šiai grupei priklauso oromų kalba, somalių kalba, afarų kalba ir dar keliolika smulkesnių kalbelių, tokių kaip konsų kalba ir dirašų kalba;
* Pietų kušitų kalbos (arba riftinės kalbos) – jomis kalbama Tanzanijos Didžiajame riftiniame slėnyje. Priklauso 4 gyvos kalbelės. Kartais jos priskiriamos žemumų rytų kušitų kalboms;
* Bedžų kalba – dar vadinama Šiaurės kušitų kalba, kuria kalbama rytų Egipte. Kai kur ši kalba yra išskiriama kaip izoliuota kalba Semitų-Chamitų šeimoje.
* Dulajų kalbos – jomis kalbama Etiopijoje. Priklauso kelios nedidelės kalbelės:

## Nuorodos
* Ethnologue informacija
Glennis Grace

**Glennis Grace** (tikrasis vardas – *Glenda Hulita Elisabeth Batta*, g. 1978 m. birželio 19 d. Amsterdame) – olandų dainininkė. Nuo 2010 m. rugsėjo fondo *Stichting Stop Kindermisbruik* ambasadorė.

2005 metais su daina „My Impossible Dream“ () laimėjo olandų nacionalinį finalą į Eurovizijos dainų konkursą. Ukrainos sostinėje Kijeve vykusio konkurso pusfinalyje su 53 taškais užėmė 14 vietą ir į finalą nepateko.

## Diskografija

### Albumai
* *Real Emotion*, 1995
* *Secrets Of My Soul*, 2004
* *My Impossible Dream*, 2005
* *Glennis*, 2008
* *One Moment In Time*, 2011
* *One Night Only*, 2011
* *This Is My Voice*, 2012

### Singlai
* I’m Gonna Be Strong, 1994
* Somewhere In Time, 1995
* Goodbye (A Love Triangle), 1995
* Always On My Mind, 2002
* Absolutely Not, 2003
* My Impossible Dream, 2005
* Shake Up The Party, 2005
* Hoe, 2007
* Dansen Met Het Leven, 2008
* Als Je Slaapt, 2008
* Als Je Mij Weer Aankijkt, 2010
* Afscheid, 2011

## Nuorodos

* Oficiali svetainė 

|-
Liam Reilly

**Liam Reilly** (1955 m. sausio 29 d. Dandolke, Airijoje – 2021 m. sausio 1 d.) – airių dainininkas ir dainų autorius, buvęs grupės „Bagatelle“ narys. 1980-ųjų viduryje palikęs grupę, atlikėjas persikėlė į Džordžiją ir pradėjo solinę karjerą. Ten jis įrašė albumą „Savannah Serenade“. 1988 m. su daina „Lifeline“ dalyvavo šalies nacionalinėje atrankoje į Euroviziją, kuriame jis užėmė antrą vietą. Antrą kartą atrankoje dalyvavo 1990 m. ir su kūriniu „Somewhere In Europe“ užėmė pirmą vietą. 1990 m. Eurovizijos konkurse ši daina surinko 132 taškus ir užėmė 2 vietą. Į Euroviziją grįžo 1991 m., kaip dalyvės Kim Jackson dainos „Could It Be That I’m In Love“ kompozitorius.

## Nuorodos
* Dainos ''Somewhere in Europe'' žodžiai

## Išnašos

|-
Čiulymai

**Čiulymai** () – tiurkų tautelė, gyvenanti Sibire (Rusija). 2010 m. duomenimis jų Rusijoje gyveno 355 žmonės.

Kalba čiulymų kalba. Stačiatikiai, tačiau turi išlikusių šamanizmo tradicijų. Pagrindinis verslas – žemdirbystė ir galvijininkystė.

## Pavadinimai
Autonimai: *чулым*, *татар*, *татарлар*.

Pasenę pavadinimai:
* Tomsko karagasai (*томские карагасы*),
* Čiulymo žmonės (*чулымские люди*),
* Čiulymo totoriai (*чулымские татары*),
* Čiulymo tiurkai* (*чулымские тюрки*),
* Čiulymo chakasai* (*чулымские хакасы*).

## Istorija
Čiulymų etnosas susiformavo XVII–XVIII a., kai susiliejo dalis į rytus pasitraukusių buvusio Sibiro chanato tiurkų, dalis teleutų ir Jenisiejaus kirgizų, smulkios selkupų ir ketų grupelė. Vėliau dauguma čiulymų asimiliavosi su chakasais ir rusais.

## Gyvenamos vietos
Pavadinti pagal upę Čiulymas, tai Sibiro upė (Obės intakas), kurios vidurupyje ir žemupyje gyvena čiulymai.
Dauguma čiulymų gyvena Telgudeto ir Pasečnojės kaimuose.

**Čiulymų skaičius Rusijos gyvenvietėse 2002 m.:**'''

## Literatūra
* Тюрки таежного Причулымья: Популяция и этнос: [Монография]/[ Э. Л. Львова, В. А. Дремов, Г. А. Аксянова и др.].-Томск: Издательство ТГУ,1991.-244 с.:ил..-ISBN 5-7511-0499-4:106.00
* Львова Э.Л. Чулымские тюрки (историко-этнографические очерки). Автореф. канд. дис. – М., 1978.
* Потапов Л. П. Происхождение и формирование хакасской народности. – Абакан, 1957.
* Бояршинова З. Я. Население Томского уезда в первой половине XVII в.//Труды Томского университета. – Томск, 1951. – т.112
* Долгих Б. О. Родовой и племенной состав народов Сибири в XVII в. – М., 1969
* Дульзон А. П. Чулымские татары и их язык. – Уч. записки Томского гос.пед. ин-та., 1952 – т.9
* Дульзон А. П. Диалекты и говоры тюрков Чулыма. .. Вопросы тюркологии. – Баку, 1973 – номер 5.
* Томилов Н.А. Что мы знаем о народах Сибири//Культура Сибири [Омск]. – 1995. – № 2. – С. 25-28.
* Томилов Н. А. Чулымские тюрки//Народы Сибири и Севера России в XIX веке. – М., 1994. – С. 250–271.
* Томилов Н. А. Чулымцы // Народы и религии мира: Энциклопедия. – М., 1998. – С. 635–636.
* Томилов Н. А. Чулымцы // Народы России: Энциклопедия. – М.: Большая Российская энциклопедия, 1994. – С. 410–412.
* Чулымцы // Сибирь. Атлас Азиатской России. – М.: Топ-книга, Феория, Дизайн. Информация. Картография, 2007. – 664 с. – ISBN 5-287-00413-3
* Чулымцы // Народы России. Атлас культур и религий. – М.: Дизайн. Информация. Картография, 2010. – 320 с. – ISBN 978-5-287-00718-8

## Šaltiniai
Galvijinė sparva

**Galvijinė sparva** (*Tabanus bovinus*) – sparvinių (*Tabanidae*) šeimos dvisparnis vabzdys. Paplitusi Europoje, Azijoje, Šiaurės Afrikoje; Lietuvoje dažna.

Kūnas 20–24 mm ilgio. Akys žalios, ant pilvelio driekiasi šviesiai rudi žiedai.

Gyvena ganyklose, miškų aikštelėse. Galvijinės sparvos skrisdamos gan garsiai zvimbia. Patinai maitinasi nektaru, patelės – žinduolių, ypač galvijų, krauju. Vienu nutūpimu gali iščiulpti 0,2 ml kraujo. Burnoje turi kraujo krešėjimą stabdančių medžiagų.

Dauginasi vasarą. Iščiulpusi kraujo, patelė deda kiaušinėlius ant augalų, augančių netoli vandens telkinių. Lervos gyvena puvėsiuose, minta smulkiais gyviais.

Galvijinės sparvos įgėlimas skausmingas, jų antpuolis galvijams sukelia silpnumą, mažina pieningumą. Gelia ir žmonėms, gali pernešti tularemiją, juodligę, tripanosomas, nematodus.

## Šaltiniai
Paprastasis žabalis

**Paprastasis žabalis** (*Haematopota pluvialis*) – sparvinių (*Tabanidae*) šeimos dvisparnių vabzdžių rūšis. Sutinkamas šiaurinėje Eurazijoje, Šiaurės Afrikoje; dažnas Lietuvoje.

Kūnas 8–12 mm ilgio. Krūtinėlė pilka, pilvelis su šviesesnėmis juostomis, akys didelės, blizgios, raštuotos. Kojos ilgos, su geltonais ruožais. Sparnai raštuoti.

Skraido vasarą pievose, ganyklose, prie vandens. Patelės siurbia daugiausia arklių kraują, skaudžiai gelia ir žmonėms. Ypač paprastasis žabalis nuožmus prieš lietų. Kaip ir kitos sparvos, gali pernešti ligas.

## Šaltiniai
Xherdan Shaqiri

**Džerdanas Šačiris** (*Xherdan Shaqiri*; g. 1991 m. spalio 10 d.) – Šveicarijos futbolininkas, Saugas. Atstovavo Šveicarijos rinktinei.

Šačiris gimė Gnilanėje, Jugoslavijoje, Kosovo albanų šeimoje. 1992 m. su tėvais persikėlė gyventi į Šveicariją. Turi dvigubą pilietybę – Šveicarijos ir Albanijos.

## Rinktinės
2009 m. lapkričio 11 d. debiutavo Šveicarijos iki 21 metų rinktinėje, 3–1 rungtynėse prieš Turkijos vienmečius 2011 m. UEFA Europos iki 21 m. čempionato atrankoje. Pirmąjį įvartį pelnė 2011 m. birželio 11 d. pirmose čempionato rungtynėse prieš Danijos iki 21 m. rinktinę.

Nacionalinėje rinktinėje debiutavo 2010 m. kovo 3 d. draugiškose rungtynėse prieš Urugvajų. Buvo pakviestas atstovauti rinktinei 2010 m. pasaulio futbolo čempionate. 2010 m. rugsėjo 7 d. pelnė pirmąjį įvartį į Anglijos rinktinės vartus Euro 2012 m. čempionato atrankoje. 2011 m. rugsėjo 6 d. pelnė tris įvarčius () rungtynėse prieš Bulgariją.

2014 m. birželį buvo pakviestas atstovauti rinktinei 2014 m. FIFA pasaulio futbolo čempionate. Rinktinės debiutiniame mače prieš Ekvadorą buvo pripažintas rungtynių žaidėju. Mače prieš Hondūrą pelnė tris įvarčius ir buvo įvertintas geriausiu rungtynių žaidėju. Šveicarai pateko į čempionato aštuntfinalį, kuriame pralaimėjo Argentinos rinktinei.

2024 m. liepos 15 d. futbolininkas paskelbė, kad baigia karjerą rinktinėje.

## Dalyvavimas čempionatuose

|}

## Išnašos

## Nuorodos
* 
*
Spartas

**Spartas** – ežeras pietų Lietuvoje, Lazdijų rajone, 8 km į šiaurės vakarus nuo Veisiejų, Veisiejų regioniniame parke. Iš šiaurės į pietus nusitęsęs 1,1 km, plotis iki 0,25 km. Altitudė 125,2 m. Telkšo rininiame duburyje. Krantai aukšti ir statūs, vietomis miškingi – iš šiaurės prieina Mikelionio miškas, iš pietvakarių – Šlavantų miškas. Pakrantėse daugiausia plyti dirbami laukai. Šiaurėje įteka S-1 upelis iš Prapunto ežero (per Veliuonį), pietuose išteka Sparto upelis į Šlavanto ežerą (Baltosios Ančios baseinas).

Pietinėje pakrantėje įsikūręs Spartų kaimas, šiaurėje yra Bajoriškė. Vakarine ir pietine pakrante eina kelias .

Vandenvardis verdamas iš žodžio *spartus* („greitas, vikrus“).

## Šaltiniai
Sparviniai

: *Apie kaimą žr. [[Sparviniai (kaimas)]].*

**Sparviniai** (*Tabanidae*) – dvisparnių (*Diptera*) vabzdžių šeima. Turi dideles akis, kurios gyvų vabzdžių gražiai blizgančios. Patinų akys kaktoje susiliečia, o patelių perskirtos. Pilvelis platus ir suplotas, pilkai rudos spalvos. Patinai minta žiedų nektaru, patelės čiulpia šiltakraujų gyvūnų kraują, jų burnos organai duriamieji – čiulpiamieji ir pajėgūs pradurti storą gyvulio odą.

Lervos gyvena drėgnoje žemėje, vandenyje, trūnijančioje medienoje, puvėsiuose. Jos yra plėšrios (minta moliuskais, kirmėlėmis, kitomis lervomis). Sparvos aptinkamos drėgnose, krūmotose vietose, skraido karštomis vasaros dienomis ir puola galvijus, arklius ganyklose.

Sparvų įkandimas labai skausmingas, todėl galvijai nerimauja, mažiau duoda pieno. Kai kurios rūšys platina infekcines ligas (juodligę, tripanosomozę).

## Gentys

Lietuvoje gyvena ~30 sparvinių šeimos rūšių. Sutinkamos gentys:

* Akliai (*Chrysops*)
* Sparvos (*Tabanus*)
** Vasarinė sparva (*Tabanus solstitialis*)
** Galvijinė sparva (*Tabanus bovinus*)
* Žabaliai (*Haematopota*)
** Paprastasis žabalis (*Haematopota pluvialis*)

## Šaltiniai
Stanislovas Išora

**Stanislovas Išora** (1838 m. balandžio 12 d. Siesartyje, Rusijos imperija – 1863 m. birželio 3 d., Vilniuje, Rusijos imperija) – kunigas, tapęs pirmąja M. Muravjovo įsakymu sušaudyta 1863 m. sukilimo auka.

## Biografija
Gimė 1838 m. balandžio 12 d. Siesartyje, Stanislovo Išoros ir Marijos Šantyraitės šeimoje. Baigė gimnaziją Vilniuje, vėliau Peterburgo dvasinę akademiją. 1861 m. pradėjo dirbti Žaludko bažnyčioje. 1863 m. vasario 8 d. viešai iš sakyklos perskaitė atsišaukimą, kuriuo valstiečiai buvo raginami prisidėti prie sukilimo. Po to pats pasitraukė pas sukilėlius, buvo Liudviko Narbuto būrio kapelionas. Jo neradę, caro pareigūnai suėmė bažnyčios kleboną. Tai sužinojęs ir pagailėjęs klebono, kun. S. Išora pats pasidavė, iš pradžių buvo nuteistas penkeriems metams katorgos darbų, paskui Vilniaus generalgubernatoriaus M. Muravjovo įsakymu nuteistas mirties bausme. Sušaudytas Lukiškių aikštėje 1863 m. birželio 3 dieną. Kunigo kūną miestiečiai palaidojo ant pilies kalno. 1933 m. birželio 4 d. Vilniaus Šv. apaštalų Pilypo ir Jokūbo bažnyčioje kunigo atminimui įrengta paminklinė lenta.

## Literatūra
* Encyklopedia Katolicka, Wyd TN KUL, Lublin 1997, tom 7, str 546
* Polski Słownik Biograficzny, tom 10 (1962-1964) str 174-175
* Rok 1863. Wyroki Śmierci. Wileńskie źródła archiwalne, Wydane pod redakcja Władysława Studnickiego. Wilno 1923. Nakładem i Drukiem Ludwika Chomińskiego.
* Eligiusz Kozłowski, Pierwsza Ofiara Murawiewa, Kierunki, nr 4 z 27 stycznia 1963

## Šaltiniai
Pivašiūnų gimnazija

**[[Butrimonių gimnazija|Alytaus r. Butrimonių gimnazijos]] [[Pivašiūnai|Pivašiūnų]] pagrindinio ugdymo skyrius** – dieninė, savarankiško mokymosi bendrojo lavinimo mokykla Pivašiūnuose (Alytaus raj.), Mokyklos g. 3, vykdanti ikimokyklinio, priešmokyklinio, pradinio ir pagrindinio ugdymo programas. Buvęs įstaigos kodas 190245865.

## Istorija

1905 m. Pivašiūnuose įsteigta pradžios mokykla, pastatytas specialus namas valdiškai mokyklai. 1947 m. atidarytos V ir VI klasės, mokykla tampa progimnazija, po  2 metų – septynmete, o nuo 1955 m. – priaugančia vidurine. 1959 m. Pivašiūnų mokyklą baigė pirmoji abiturientų laida (13 mokinių). 1964 m. Pivašiūnuose baigtas statyti dabartinis mokyklos pastatas.

Gimnazijoje įrengta  19 mokomųjų kabinetų, kompiuterių klasė, nuolat veikiantis internetas, medžio ir metalo dirbtuvės, yra sporto, aktų salės, valgykla, sporto aikštynas, treniruoklių salė, šaudykla. Įrengtas kraštotyros muziejus. Veikia vaikų kapela „Griežliukė“ ir mokytojų vyrų kapela „Pivašiūnai“. Mokinių ugdymo organizavimui sėkmingai ir tikslingai panaudojamos kitos edukacinės erdvės, esančios Pivašiūnuose: Amatų centras, bažnyčia, renovuotas paplūdimys ir lauko estrada. Pivašiūnų vidurinė mokykla tapo gimnazija 2014 m. liepos 3 d.

2025 m. rugsėjo 1 d. Pivašiūnų gimnazija reorganizuota į Butrimonių gimnazijos Pivašiūnų pagrindinio ugdymo skyrių.

## Direktoriai
* 1947 m. Antanina Kupinaitė
* 1950 m. Jonas Kaškonas
* 1951 m. Juozas Bardziliauskas
* 1952 m. Motiejus Kasparavičius
* 1953 m. Julius Rutkauskas
* 1958 m. Antanas Lipskas
* 1961 m. Viktoras Babaliauskas
* 1965 m. Mindaugas Tamulynas
* 1970 m. Jonas Šukvietis
* 1972 m. Ona Liubinienė
* 1974 m. Pranas Zajankauskas
* 1990 m. Vytautas Česnauskis
* 1993 m. Vytautas Leškevičius
* 1995 m. Juozas Leškevičius
* 2007 m. Pranas Jauneika
* 2023 m. l.e.p. Vilija Bareikienė

## Žymūs mokytojai
* Danutė Minikauskienė, direktoriaus pavaduotoja ugdymui
* Virginija Venčkauskaitė, direktoriaus pavaduotoja ugdymui
* Balys Abirlis s.Igno, gim.1908m. Buvo 1941m. birželio mėn. tremtinys

## Mokiniai

Mokyklą per 56 abiturientų laidas baigė 760 mokinių.

## Nuorodos
* Mokyklos svetainė
Fredos uostas

**Fredos uostas** (arba ***Žemosios Fredos krovinių uostas***) – upių uostas Kaune, Žemojoje Fredoje (I. ir M. Minkovskių g. 41A), prie Nemuno. Krantinės ilgis – 205 m.

## Istorija

1970 m. Žemojoje Fredoje buvo pastatytas krovinių uostas. Per sezoną jame buvo galima priimti iki 1,5 mln. tonų krovinių. Uostas buvo pritaikytas „upė-jūra“ tipo laivams.

1992 m. Kauno miesto Tarybos patvirtintoje upių slėnių pertvarkymo programoje buvo numatyta pakeisti pramoninių teritorijų upių slėniuose naudojimo būdą. Tai atitiko ir pasaulinę tendenciją – iš miestų centrų iškelti krovinių uostus.

1995 m. įkurta bendrovė „Nemuno laivininkystė“.

Nuo 1996 m. Nemunu plukdomų krovinių skaičius pradėjo mažėti ir galiausiai uosto veikla praktiškai buvo sustabdyta.

2004 m. pasikeitė uosto savininkai. Naujieji šeimininkai merdinčio uosto vietoje pradėjo kurti Žemosios Fredos gyvenamojo ir komercinio kvartalo viziją. Ji buvo pristatyta tarptautinėje nekilnojamojo turto parodoje Kanuose. Gyvenamieji namai ir biurai turėtų iškilti 10 hektarų uosto teritorijos plote.

Buvo nuspręsta krovinių uostą iškelti iš Kauno miesto centro, nors Žemojoje Fredoje uostą buvo galima rekonstruoti investuojant mažiausiai pinigų. Tačiau tuomet teigta, kad kroviniai Kauno centre nepageidaujami.

2004 m. Kauno miesto savivaldybė nusprendė, kad naujasis uostas turėtų būti statomas Petrašiūnuose. Pasikeitusi miesto valdžia naujo uosto Petrašiūnuose vizijos galiausiai atsisakė.

2006 m. iš Klaipėdos buvo atplukdyta nemažai statybinių medžiagų.

Politikams ginčijantis, verslininkai nustojo plukdyti krovinius į Kauną. Vėliau Kauno miesto taryba nusprendė, kad naujasis Kauno krovinių uostas įsikurs Marvelėje.

2007 m. į apleistą Žemosios Fredos uostą neatplukdytas nė vienas krovinys. Pasak verslininkų, senojoje krovinių prieplaukoje Žemojoje Fredoje dėl techninių kliūčių krovos darbai užtrukdavo net kelias paras. Dėl to būdavo patiriama nemažų nuostolių.

Uostas pavaldus Vidaus vandens kelių direkcijai. Jis naudojamas kaip statybinių medžiagų saugojimo bei skirstymo aikštelė. Senasis Kauno švyturys paverstas dabar jau nebeveikiančiu vandens bokštu. Kranas krauna iš geležinkelio vagonų į sunkvežimius anglį, skaldą ir žvyrą.

## Šaltiniai

## Nuorodos
* Uosto istorija
Shah Rukh Khan

**Šahrukhas Khanas** (; g. 1965 m. lapkričio 2 d.) – Indijos kino aktorius, prodiuseris, televizijos žvaigždė. Tituluojamas Bolivudo karaliumi. Nuo karjeros kine pradžios nusifilmavo keliose dešimtyse įvairaus žanro filmų.

Devintajame dešimtmetyje Shah Rukh Khan pasirodydavo įvairiose televizijos programose. 1992 m. debiutavo Bolivude. Karjeros pradžioje įkūnijo neigiamus personažus, pavyzdžiui, filmuose „Darr“ (, ), „Baazigar“ (, ), „Anjaam“ (, ).

Nuo 1995 m. pasižymėjo kaip romantinių komedijų aktorius. Pagrindinius vaidmenis atliko tokiose juostose kaip „Dilwale Dulhania Le Jayenge“ (, ), „Dil To Pagal Hai“ (, ), „Kuch Kuch Hota Hai“ (, ) ir „Kabhi Khushi Kabhie Gham“ (, ).

Kiti žymūs filmai, kuriuose vaidino Šahrukhas Khanas: „Devdas“ (,), „Swades“ (, ), „My name is Khan“ ().

Šahrukhas Khanas – kriketo komandos „Kolkata Knight Riders“ bendrasavininkas. 2007 m. jis debiutavo kaip žaidimo „Kaun Banega Crorepati“ () vedėjas. 2014 m. Los Andželo laikraštyje „Los Angeles Times“ Khanas pavadintas didžiausia kino žvaigžde visame pasaulyje. Aktoriaus vardas nuolat minimas įtakingiausių Indijos asmenybių sąraše.

## Žymiausi vaidmenys
Trine Jepsen

**Trine Randbo Jepsen** (g. 1977 m. rugsėjo 29 d.) – Danijos dainininkė.

Jepsen yra žinoma dėl pergalės danų atrankos „Dansk Melodi Grand Prix 1999“ į Euroviziją. Konkurse su Michael Teschl atliko dainą „This Time I Mean It“, kuri yra pirmoji Danijos daina anglų kalba. Duetas su 71 tašku užėmė 8 vietą.

2001 metais kaip grupės „EyeQ“ narė dalyvavo talentų šou „Popstars“.

Vėliau Trine du kartus dalyvavo „Dansk Melodi Grand Prix“ konkurse – 2006 m. su Christian Bach atliko dainą „Grib Mig“ ir 2009 m. „I Never Fall In Love Again“.

## Nuorodos

* Trine Jepsen svetainėje Internet Movie Database 

|-
Nayah

**Sylvie Mestre** (geriau žinoma kaip **Nayah**, g. 1960 m. Perpinjane) – Prancūzijos dainininkė.

1999 metais išrinkta atstovauti Prancūzijai Eurovizijos konkurse Jeruzalėje, kur su daina „Je veux donner ma voix“ užėmė 19 vietą iš 23 dalyvių. Lietuvos komisija atlikėjai skyrė 2 taškus.

## Diskografija
* 1989: *Toi et Moi* (Nayah & Michaël Fuks)
* 1999: *Je veux donner ma voix*
* 2010: *Enfant rêve*
* 2013: *Je suis*

## Bibliografija
* 2005: *Fiers to be Raëlian*

## Nuorodos

* Dainos ''Je veux donner ma voix'' žodžiai

|-
Saločių kautynės

**Saločių kautynės** – Lietuvos Didžiosios kunigaikštystės kariuomenės ir Rusijos imperijos kariuomenės mūšis, įvykęs 1794 m. liepos 29 d. netoli Saločių kaimo. Šiose kautynėse sukilėlių Žemaičių divizija (vadovaujama Romualdo Giedraičio) pasiekė didžiausią pergalę prieš Rusijos kariuomenę Kuršo fronte 1794 m. sukilimo metu.

Anksti ryte, po ketvirtos valandos, Rusijos kariuomenė prisiartino prie sukilėlių pozicijų ir atidengė ugnį. Tada beveik keturias valandas vyko apsišaudymas, kol galiausiai sukilėliai pradėjo aršesnį puolimą ir pradėjo sklaidyti keturkampiu išsidėsčiusių rusų pozicijas, kurios po kavalerijos puolimo visiškai išsisklaidė. Dalis rusų karių bėgdami nuo sukilėlių nuskendo šalia tekėjusioje Mūšos upėje.

## Literatūra

* Andrzej Grabski, Jan Wimmer i inni, Zarys dziejów wojskowości polskiej do roku 1864. Wydawnictwo Ministerstwa Obrony Narodowej. Warszawa 1966.
* Andrzej Zahorski, Wypisy źródłowe do historii polskiej sztuki wojennej. Polska sztuka wojenna w okresie powstania kościuszkowskiego, Zeszyt dziesiąty, Wydawnictwo Ministerstwa Obrony Narodowej, Warszawa 1960.
* Bolesław Twardowski: Wojsko Polskie Kościuszki w roku 1794. Poznań: Księgarnia Katolicka, 1894.
* Mała Encyklopedia Wojskowa, 1967, Wydanie I
Vievio visų rusų Šventųjų koplyčia

**Vievio visų rusų Šventųjų koplyčia** – stačiatikių koplyčia, stovinti Vievio stačiatikių kapinėse, rytinėje miestelio dalyje, kelio  kairėje pusėje. Priklauso Vievio Dievo Motinos Ėmimo į dangų cerkvei, kuri stūkso priešingoje magistralės pusėje. Pastatyta 1936 m. 

Koplyčia – lyg maža cerkvė: lygiai taip pat čia erdvė atskirta ikonostasu, ant sienų kabo ikonos, yra altorius, žvakidės. Statinį supa ne tik aštuonšoniai stačiatikių kryžiai, bet ir lotyniški, nes kapinėse yra palaidotų ir katalikų, ypač iš mišrių šeimų. Kapus Vievio apylinkių stačiatikiai bene aktyviausiai lanko šeštadienį prieš Sekmines – per „Troicą“. Tada atidaryta būna ir koplyčia. 

## Istorija

Tai buvo viena paskutinių mūrinių stačiatikių šventovių, pastatytų Vilniaus krašte. Ją savo lėšomis prie sūnaus ir žmonos kapų surentė šventikas Aleksandras Nedveckis (), kuris čia pat ir palaidotas. Jis vadovavo Vievio parapijai tarpukariu.

1948 m. stačiatikių koplyčia buvo įregistruota kaip veikianti cerkvė, tačiau 1959 m. ji išregistruota, ten įsikūrė ūkinis sandėlis. Akivaizdu, jog tuo metu iš koplyčios į Vievio cerkvę buvo perkeltos keturios juodo marmuro atminimo lentos su aukso raidėmis įrašytais rusų kareivių vardais. Jie įvairiu laiku žuvo XIX a. mūšiuose prie Austerlico, Borodino ir kt. Šios lentos buvo pagamintos bendražygių, tarnavusių Jelisavetgrado husarų pulke (*Елисаветградский гусарский полк*), kuris buvo dislokuotas Lietuvos krašte – Ukmergėje ir vėliau Marijampolėje. Garnizonų maldos namuose šios lentos ir saugotos, prie jų buvo meldžiamasi. Tarpukario Lietuvoje Marijampolės cerkvė pertvarkyta į katalikų bažnyčią, o stačiatikių relikvijos su kovotojų už Tėvynę vardais išvežtos. Taip jos atsidūrė Vievyje, kapinių koplyčioje, o ją uždarius – perkeltos į Vievio cerkvę ir pakabintos garbingoje vietoje prie ikonostaso.

Apie 60 metų koplyčia buvo neremontuota, kiauru stogu. Apie koplyčią vešėjo krūmynai, buvo suverstos žemės. Panašiu laiku kaip ir Vievio Dievo Motino Ėmimo į dangų cerkve, koplyčia pasirūpino tėvas Venjaminas. Ji su bendruomenės pagalba buvo restauruota.

2009 m. koplyčia apvogta. Iš jos dingo 6 ikonos. Paimtos tik vertingesnės ikonos, tapytos nežinomų autorių seniau nei prieš 70 metų.

## Šaltiniai

## Nuorodos

* Sąrašas:Lietuvos stačiatikių bažnyčios
* Pasivaikščiojimas po mirusiųjų miestą
Malas (sala)

**Malas** () – antra pagal dydį Vidinių Hebridų sala (po Skajaus) į vakarus nuo Škotijos. Ji priklauso Argailo ir Bjuto. Malo plotas yra 875,35 km², tai ketvirta pagal dydį Škotijos ir Didžiosios Britanijos sala. 2011 m. saloje gyveno 2 800 žmonių. Male vasarą apsilanko daug turistų. Dauguma gyventojų yra Tobermoryje, salos sostinėje.

## Istorija
Manoma, kad 6000 m. pr. m. e. Malas nebuvo gyvenamas. Bronzos amžiaus gyventojai statė menhyrus, brochus, akmenų ratus. 600 m. pr. m. e.–400 m. geležies amžiaus gyventojai statė tvirtoves. Krikščionybė prasidėjo VI a., kai, tikima, 563 m. Šv. Kolumba pradėjo platinti krikščionybę Šiaurės Britanijoje. Jis atvykęs iš Airijos Jonos saloje prie Malo įkūrė vienuolyną. XIV a. Malas priklausė Salų lordui, o 1493 m. atiteko Maklynų klanui, o 1681 m. Kampbelams.

Legenda teigia, kad Tobermorio įlankoje paskendęs ispanų galeonas, pilnas aukso. Yra duomenų, kad čia 1588 m. bėgdama nuo anglų buvo sustojusi *Florencia* iš Ispanų armados. Kiti teigia, kad tai buvo *San Juan de Baptista*. Nepaisant nuo XVII a. vidurio iki XX a. pabaigos trukusių paieškų įlankoje nieko rimto nerasta.

Po kalnų valymo XVIII–XIX a. saloje iš 10 tūkst. liko tik 3 tūkst. gyventojų.

Per Antrą pasaulinį karą visa sala tapo ribojamo judėjimo sala, o Tobermoris – karine baze. Salai tuo metu vadovavo komandoras seras Gilbertas Stefensonas, kuris dėl prastos savitvardos ir griežtos disciplinos vadinamas Tobermorio teroru. 911 laivų pasinaudojo Tobermoriu 1940–45 m.

Saloje yra Duarto ir Torosėjaus pilys.

## Išnašos
Ardukoba

**Ardukoba** () – plyšinis ugnikalnis Džibutyje, ~100 km į vakarus nuo Džibučio miesto, netoli Asalio ežero. Aukštis iki 298 m. Ardukobos plyšys tęsiasi 17 km, siekia 800 m gylį. Pagal lūžį susidarę daug vulkaninių kūgių (Badi Koma, Girale Koma, Koda Gini Koma, Unda Gini Koma).

Ardukoba paskutinį kartą išsiveržė 1978 m. (po maždaug 3000 metų pertraukos).

## Nuorodos
* Ardukoba , Global Volcanism Program, Smithsonian Institution.
Arėjaus kalnai

**Arėjaus kalnai** () – kalnagūbris pietų Džibutyje (Ali Sabiho regione), Etiopijos pasienyje. Aukštis siekia iki 1301 m. Vyrauja skurdi pusdykumių augalija. Klimatas gana vėsus, aukštikalnėse būdinga ~15 °C temperatūra, nuo lapkričio iki sausio viršūnės skendi rūke.

Arėjaus kalnuose gyvena somalių klanas isai.